
สมัยสามัญ สมัยที่ ๓  ครั้งที่ ๑
ประจำปี พ.ศ.๒๕๖3

ผู้เข้าร่วมประชุม	
	ลำดับที่

กฤติยา ประถมปัทมะ
แวอาลี  สาและ
	






		เรื่องก่อนระเบียบวาระ  พระบรมราโชวาทของพระบาทสมเด็จพระปรเมนทรรามาธิบดีศรีสินทร 	          มหาวิราลงกรณ พระวชิรเกล้าเจ้าอยู่หัว 
		ความว่า “...ข้าราชการไม่ว่าจะอยู่ในตำแหน่งใด ระดับไหน มีหน้าที่อย่างไร ล้วนแต่มีส่วนสำคัญอยู่		ในงานของแผ่นดินทั้งสิ้น ทุกคนจึงต้องตั้งใจปฏิบัติหน้าที่โดยเต็มกำลังความสามารถด้วย	อุดมคติด้วย		ความเข้มแข็ง เสียสละ และระมัดระวังให้การทุกอย่างในหน้าที่เป็นไปอย่างถูกต้องเที่ยงตรงด้วย			ความระลึกรู้ตัวอยู่เสมอว่า การปฏิบัติตัวปฏิบัติงานของตน มีผลเกี่ยวเนื่องถึงสุขทุกข์ของประชาชน 		ตลอดจนความเจริญขึ้นหรือเสื่อมลงของประเทศชาติ” 

เปิดประชุมเวลา ๐9.๐๐ น.
นายอุสมาน หะยียูโซะ:		- อัสลามูอาลัยกุม วารอฮมาตุลลอฮี วาบารอกาตุฮ ขอกล่าวคำว่าสวัสดี ท่านคณะประธานสภา อบต.ฯ:	ผู้บริหารองค์การบริหารส่วนตำบลปุโละปุโย สมาชิกสภาองค์การบริหารส่วนตำบล
	ปุโละปุโยผู้ทรงเกียรติ และผู้เข้าร่วมประชุมทุกท่าน ขอสันติสุขจงมีแด่ทุกท่าน กระผม นายอุสมาน หะยียูโซะ ตำแหน่ง ประธานสภาองค์การบริหารส่วนตำบลปุโละปุโย ขอเปิดการประชุมสภาองค์การบริหารส่วนตำบลปุโละปุโย สมัยสามัญ สมัยที่ ๓ ครั้งที่ ๑ ประจำปี พ.ศ.๒๕๖3 ตามระเบียบวาระ ดังต่อไปนี้
ระเบียบวาระที่ ๑: 	เรื่อง ประธานแจ้งให้ที่ประชุมทราบ
			     1.1 เรื่องแจ้งแผนการดำเนินงานโครงการลดขยะโดยการจัดทำถังขยะอินทรีย์หรือ			ขยะเปียกในครัวเรือน ประจำปี  ๒๕๖๓ 
นายอุสมาน หะยียูโซะ:  		- กระผมขอเชิญ นางสาวกฤติยา ประถมปัทมะ รองปลัด อบต.ปุโละปุโย ชี้แจง ขอเชิญครับประธานสภา อบต.ฯ    	
นางสาวกฤติยา ประถมปัทมะ      	     -   เรียน ผู้บริหารองค์การบริหารส่วนตำบลปุโละปุโย สมาชิกสภาองค์การบริหารส่วนรองปลัด อบต.ปุโละปุโย:	ตำบลปุโละปุโยผู้ทรงเกียรติ และผู้เข้าร่วมประชุมทุกท่าน ดิฉันนางสาวกฤติยา ประถมปัทมะ 	รองปลัดองค์การบริหารส่วนตำบลปุโละปุโย รักษาราชการแทนผู้อำนวยการกอง	สาธารณสุขและสิ่งแวดล้อม ขออนุญาตในที่ประชุมสภาองค์การบริหารส่วนตำบลปุโละปุโย	แห่งนี้ ด้วยกองสาธารณสุขและสิ่งแวดล้อม ดำเนินโครงการลดขยะโดยการจัดทำถังขยะ
	อินทรีย์หรือขยะเปียกในครัวเรือน ประจำปี 2563 ซึ่งจัดทำโครงการ ณ โรงเรียน สพฐ.

	ในเขตพื้นที่ตำบลปุโละปุโย ทั้งหมด จำนวน 5 แห่งระหว่างวันที่ 4-19 สิงหาคม 2563 	ดังนี้
		วันที่ 4 สิงหาคม 2563 เวลา 08.00-12.00 น. ณ โรงเรียนบ้านกาหยี
		วันที่ 5 สิงหาคม 2563 เวลา 08.00-12.00 น. ณ โรงเรียนพัฒนาศึกษา
		วันที่ 6 สิงหาคม 2563 เวลา 08.00-12.00 น. ณ โรงเรียนพระราชดำริ “ศูนย์ครูใต้”
		วันที่ 10 สิงหาคม 2563 เวลา 08.00-12.00 น. ณ โรงเรียนบ้านน้ำดำ
		วันที่ 19 สิงหาคม 2563 เวลา 08.00-12.00 น. ณ โรงเรียนบ้านค่าย
	ในการจัดโครงการจะมีการสาธิตวิธีการจัดทำถังขยะอินทรีย์พร้อมทั้งให้ความรู้ในเรื่อง	การคัดแยกขยะตามหลักการ 3 Rs และให้ความรู้ในเรื่องของการนำขยะไปแปรรูปเป็น	ผลิตภัณฑ์ต่างๆ จึงขอประชาสัมพันธ์และขอเชิญท่านสมาชิก คณะผู้บริหารและผู้เข้าร่วม	ประชุมทุกท่านเข้าร่วมโครงการค่ะ
นายอุสมาน หะยียูโซะ:  		- กระผมก็ขอเชิญสมาชิกสภาองค์การบริหารส่วนตำบลปุโละปุโย ทุกท่านเข้าร่วมประธานสภา อบต.ฯ           โครงการดังกล่าวฯ ตามวัน เวลา และสถานที่ ดังกล่าวด้วยครับ 
ที่ประชุมฯ:		- รับทราบ
นายอุสมาน หะยียูโซะ:  		 1.2 การให้ความสงเคราะห์แก่เด็กยากไร้ เด็กด้อยโอกาสของศูนย์พัฒนาเด็กเล็ก  
  องค์การบริหารส่วนตำบลปุโละปุโย ประจำปีการศึกษา 256๓
	 			-  ขอเชิญนางสาวสุภาภรณ์  รัตนชนะวงษ์ ผู้อำนวยการกองการศึกษา ชี้แจง ขอเชิญครับนางสาวสุภาภรณ์  รัตนชนะวงษ์:	- เรียนท่านประธานสภาฯ รองประธานสภาฯ คณะผู้บริหาร สมาชิกสภาฯ และ
ผอ.กองการศึกษาฯ:	ผู้เข้าร่วมประชุมทุกท่าน ดิฉันนางสาวสุภาภรณ์  รัตนชนะวงษ์ ผู้อำนวยการกองการศึกษา 	ขออนุญาตในที่ประชุมสภาฯ ชี้แจงเกี่ยวกับเรื่อง ขอความอนุเคราะห์แก่เด็กยากไร้ เด็ก	ด้อยโอกาสของศูนย์พัฒนาเด็กเล็ก  องค์การบริหารส่วนตำบลปุโละปุโย ประจำปี	การศึกษา 256๓ ด้วยศูนย์พัฒนาเด็กเล็กองค์การบริหารส่วนตำบลปุโละปุโย ได้เปิดเรียน	ประจำปีการศึกษา 2560   เมื่อวันที่ 15 พฤษภาคม 2560 โดยมีผู้มาสมัครเข้ารับ	บริการในศูนย์ฯ จำนวน 70 ราย ซึ่งรายชื่อทั้งหมดได้รายงานให้กรมส่งเสริมทราบผ่าน	ทางระบบสารสนเทศทางการศึกษาเป็นที่เรียบร้อยแล้ว ต่อมามีผู้ปกครองจำนวน 15 ราย 	ได้ส่งแบบคำร้องทั่วไปถึงองค์การบริหารส่วนตำบลปุโละปุโย ขอให้ต้นสังกัดของศูนย์พัฒนา	เด็กเล็กพิจารณาให้มีรถรับส่งเด็ก เนื่องจากผู้ปกครองมีฐานะยากจน ประกอบกับมีเหตุ	ความไม่สงบเกิดขึ้นบ่อยครั้ง ซึ่งกลุ่มเป้าหมายล้วนเป็นผู้อ่อนแอ เช่น เด็ก ครู                                                                               
				ข้อเท็จจริง
	ผู้ปกครองจำนวน 15 ราย ได้ผ่านเวทีประชาคมระดับตำบลเพื่อแก้ไขปัญหาความ	เดือดร้อนและเพื่อความสะดวกปลอดภัย ซึ่งมีความจำเป็นเร่งด่วนเรียบร้อยแล้ว 	โดยประชาคมได้ให้การรับรองว่า ผู้ปกครองจำนวน 15 ราย เป็นผู้มีฐานะยากไร้ และ	เป็นกลุ่มที่เสี่ยงจะได้รับอันตรายในเหตุความไม่สงบในพื้นที่ ดังนั้นจึงได้ร้องขอให้ 	องค์การบริหารส่วนตำบลจัดรถรับส่งเด็กเล็ก
		ตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไข	เพิ่มเติมมาตรา 67 (๖) กำหนดว่า องค์การบริหารส่วนตำบลมีหน้าที่ส่งเสริมการพัฒนาสตรี 	เด็ก เยาวชน ผู้สูงอายุ และผู้พิการ และพระราชบัญญัติกำหนดแผนและขั้นตอนการ	กระจายอำนาจให้แก่องค์กรปกครองส่วนท้องถิ่น พ.ศ. 2542 และที่แก้ไขเพิ่มเติมมาตรา 	16 (10) กำหนดให้องค์การบริหารส่วนตำบลมีอำนาจและหน้าที่ในการสังคมสงเคราะห์ 	และการพัฒนาคุณภาพชีวิตเด็ก เยาวชน ผู้สูงอายุ และผู้พิการ 

นายอุสมาน หะยียูโซะ:  		- ตามที่นางสาวสุภาภรณ์  รัตนชนะวงษ์ ผู้อำนวยการกองการศึกษา ได้ชี้แจงมานั้นประธานสภา อบต.ฯ            สมาชิกสภาฯ อบต.ท่านใดมีเรื่องที่จะสอบถามหรือมีข้อสงสัย ขอเชิญครับ หากไม่มี	กระผมขอแจ้งให้ทุกท่านได้ทราบในที่ประชุมสภาฯแห่งนี้ในการให้ความอนุเคราะห์แก่	เด็กยากไร้ เด็กด้อยโอกาสของศูนย์พัฒนาเด็กเล็ก  องค์การบริหารส่วนตำบลปุโละปุโย 	ประจำปีการศึกษา 256๓
ที่ประชุมฯ:		- รับทราบ
นายอุสมาน หะยียูโซะ:  		1.3 แนะนำข้าราชการบรรจุใหม่ จำนวน 2 ตำแหน่ง
ประธานสภา อบต.ฯ           ด้วยองค์การบริหารส่วนตำบลปุโละปุโย มีข้าราชการจำนวน 2 ท่านย้ายมาเมื่อวันที่ 1 	มิถุนายน 2563 จึงขอเชิญข้าราชการทั้งสองท่านแนะนำตัวให้ทุกท่านทราบ ขอเชิญครับ
นางสาวแวนัสลัน  แวหะยี:		- เรียนท่านประธานสภาฯ รองประธานสภาฯ คณะผู้บริหาร และสมาชิกสภาฯ 
นักวิเคราะห์ฯ:	อบต.ปุโละปุโย ทุกท่าน ดิฉันนางสาวแวนัสลัน  แวหะยี ตำแหน่งนักวิเคราะห์นโยบาย	และแผน สำนักปลัด ย้ายมาจากองค์การบริหารส่วนตำบลเกาะจัน อำเภอมายอ จังหวัด	ปัตตานี ประสบการณ์ทำงาน 7 ปี ย้ายมาองค์การบริหารส่วนตำบลปุโละปุโย เนื่องจาก	ต้องการหาประสบการณ์ค่ะต้องขอขอบคุณท่านนายกองค์การบริหารส่วน	ตำบลปุโละปุโยและทุกๆท่านที่ให้การต้อนรับเป็นอย่างดี ซึ่งถือว่าการย้ายมาที่องค์การ	บริหารส่วนตำบลปุโละปุโยนับว่าได้มาเรียนรู้ประสบการณ์งานตำแหน่งเดิมแต่เป็นที่ใหม่ 	ก็ต้องมีการเพิ่มเติมความรู้ในส่วนของการทำงานกับทุกท่านและในการทำประชาคมหรือ	จัดทำโครงการต่างๆ ก็ขอความอนุเคราะห์จากท่านสมาชิกในการแนะนำในส่วนของพื้นที่	เพราะองค์การบริหารส่วนตำบลปุโละปุโยมีทั้งหมด 9 หมู่บ้านซึ่งถือว่าอาจจะเยอะ	พอสมควรแต่หากได้ท่านสมาชิกเข้ามามีส่วนช่วยเหลือในการลงพื้นที่เพื่อสำรวจในการลง	ประชาคมแผนหรือเรื่องต่างๆก็จะขอบคุณทุกท่าน ณ ตรงนี้ค่ะ
นางสาลูนา เด็นจิ:		- เรียนท่านประธานสภาฯ รองประธานสภาฯ คณะผู้บริหาร และสมาชิกสภาฯ 
จพง.จัดเก็บรายได้:	อบต.ปุโละปุโย ทุกท่าน ดิฉันนางสาลูนา เด็นจิ ตำแหน่งเจ้าพนักงานจัดเก็บรายได้ กองคลัง 	ย้ายมาจากองค์การบริหารส่วนตำบลปะกาฮะรัง อำเภอเมือง จังหวัดปัตตานี ขอขอบคุณ	ท่านนายกองค์การบริหารส่วนตำบลปุโละปุโย และทุกๆท่านที่ให้การต้อนรับเป็นอย่างดี 	ดิฉันย้ายมาเพื่อหาประสบการณ์ค่ะ ประสบการณ์ทำงาน ระยะเวลา 5 ปี และในการ	ทำงานก็ต้องขอคำแนะนำจากหลายๆท่าน เนื่องจากด้วยพื้นที่หรือด้วยความใหม่สำหรับ	ที่นี้ แต่ดิฉันจะพยายามเรียนรู้และตั้งใจในการทำงานในหน้าที่ให้ดีที่สุดค่ะ
นายอุสมาน หะยียูโซะ:  		- ข้าราชการสองท่านที่ย้ายเข้ามาได้แนะนำตัวแล้ว ในส่วนของสมาชิกสภาฯ หรือประธานสภา อบต.ฯ: 	ท่านใดมีเรื่องจะสอบถามบ้างครับ ถ้าไม่มีกระผมขอไประเบียบวาระต่อไป
ระเบียบวาระที่ ๒  		เรื่อง รับรองรายงานการประชุมสมัยสามัญ สมัยที่ 2 ครั้งที่ 1/๒๕๖๓ เมื่อวันอังคาร ที่ ๕ เดือนพฤษภาคม พ.ศ.๒๕๖๓
นายอุสมาน หะยียูโซะ:		- ขอเชิญคณะกรรมการตรวจรายงานการประชุมสภาองค์การบริหารส่วนตำบลปุโละปุโย ประธานสภา อบต.ฯ :	     เสนอผลการตรวจรายงานการประชุมสภาองค์การบริหารส่วนตำบลปุโละปุโยสมัยวิสามัญ
	สมัยที่ ๒ ครั้งที่ ๑ ประจำปี พ.ศ.๒๕๖3 เมื่อวันอังคาร ที่ 5 เดือนพฤษภาคม พ.ศ.2563
นายอาแซ กึจิ:		- กระผม นายอาแซ กึจิ ตำแหน่ง ประธานคณะกรรมการตรวจรายงานการประชุมประธานคณะกรรมการฯ:	กระผมพร้อมคณะกรรมการตรวจรายงานการประชุม อีกจำนวน ๒ คน ได้ทำการ
	ตรวจสอบบันทึกรายงานการประชุมสภาองค์การบริหารส่วนตำบลปุโละปุโย 
    /สมัยสามัญ…..

สมัยสามัญ สมัยที่ ๒ ครั้งที่ ๑ ประจำปี พ.ศ.๒๕๖3 เมื่อวันอังคาร ที่ 5 เดือนพฤษภาคม พ.ศ. ๒๕๖3 เป็นที่เรียบร้อยแล้ว ผลปรากฏว่า เป็นไปด้วยความเรียบร้อยถูกต้อง ตามระเบียบสำนักนายกรัฐมนตรีว่าด้วยงานสารบรรณ ถ้อยคำต่างๆ ไม่มีขาดหาย ทั้งได้ให้เลขานุการสภาฯ ดำเนินการจัดทำเนารายงานการประชุมฯ ดังกล่าว จำนวน ๑๕ ฉบับ   ส่งให้ท่านสมาชิกสภาฯ ได้ตรวจดูก่อนเวลาประชุมไม่น้อยกว่า ๓ วัน เพื่อให้สภาองค์การบริหารส่วนตำบลปุโละปุโย รับรองรายงานการประชุมต่อไป(ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗ ข้อ ๓๓ วรรคสอง การแก้ไขถ้อยคำในรายงานการประชุมให้กระทำโดยมติของที่ประชุมสภาท้องถิ่น)
นายอุสมาน หะยียูโซะ:		- มีสมาชิกสภาองค์การบริหารส่วนตำบลปุโละปุโย ท่านใด จะขอแก้ไขรายงานการประธานสภา อบต.ฯ :	ประชุมสภาองค์การบริหารส่วนตำบลปุโละปุโย สมัยสามัญ สมัยที่ ๒ ครั้งที่ ๑ ประจำปี 	พ.ศ.๒๕๖3 เมื่อวันอังคาร ที่ 5 เดือนพฤษภาคม พ.ศ. ๒๕๖3 หรือไม่ ประการใด 	เพื่อที่จะดำเนินการแก้ไขรายการให้ถูกต้องต่อไป เชิญครับ
ที่ประชุมฯ:	- ไม่มี
นายอุสมาน หะยียูโซะ:	- หากไม่มีสมาชิกสภาองค์การบริหารส่วนตำบลปุโละปุโยท่านใด เสนอความคิดเห็น ให้มี
ประธานสภา อบต.ฯ:	การแก้ไขรายงานการประชุมสภาองค์การบริหารส่วนตำบลปุโละปุโย สมัยสามัญ สมัยที่ ๒ ครั้งที่ ๑ ประจำปี พ.ศ.๒๕๖3 เมื่อวันอังคาร ที่ 5 เดือนพฤษภาคม พ.ศ. ๒๕๖3 จึงขอให้สมาชิกสภาองค์การบริหารส่วนตำบลปุโละปุโยแห่งนี้ให้ความเห็นชอบโดยการรับรองรายงานการประชุม ขอได้โปรดยกมือขึ้นด้วยครับ 
มติที่ประชุมฯ:		- มีมติรับรองรายงานการประชุมสภาองค์การบริหารส่วนตำบลปุโละปุโย สมัยสามัญ สมัยที่ ๒ ครั้งที่ ๑ ประจำปี 	พ.ศ.๒๕๖3 เมื่อวันอังคาร ที่ 5 เดือนพฤษภาคม พ.ศ. ๒๕๖3 จำนวน ๑4 เสียง ขาด 1 เสียง โดยไม่มีการแก้ไข ในวันที่ 4 เดือนสิงหาคม พ.ศ.๒๕๖3
3.1 เรื่อง การพิจารณาอนุมัติร่างแผนพัฒนาท้องถิ่น (พ.ศ.2561-2565) เพิ่มเติมครั้งที่ 2/2563 ขององค์การบริหารส่วนตำบลปุโละปุโย    
นายอุสมาน หะยียูโซะ:	 - กระผมขอเชิญนายอารีดี ปากบารา เลขานุการสภาฯ ชี้แจง ขอเชิญครับ
ประธานสภา อบต.ฯ:   
นายอารีดี ปากบารา:	      - ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนเลขานุการสภาฯ:	ท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ. 2561 
		“ข้อ ๒๒/๑ เพื่อประโยชน์ของประชาชน การเปลี่ยนแปลงแผนพัฒนาท้องถิ่น ให้เป็นอำนาจ ของคณะกรรมการพัฒนาท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่น ที่เปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบล และองค์การบริหารส่วนตำบล พ.ศ. 2537 ด้วย เมื่อแผนพัฒนาท้องถิ่นตามวรรคหนึ่งได้รับความเห็นชอบแล้ว ให้ส่งแผนพัฒนาท้องถิ่นดังกล่าว ให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่วันที่ผู้บริหารท้องถิ่นประกาศใช้ ” “ข้อ ๒๒/๒ ในกรณีการเพิ่มเติมหรือเปลี่ยนแปลงแผนพัฒนาท้องถิ่นที่เกี่ยวกับโครงการ พระราชดำริ งานพระราชพิธี รัฐพิธี นโยบายรัฐบาล และนโยบายกระทรวงมหาดไทย ให้เป็นอำนาจ ของผู้บริหารท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่
/เพิ่มเติมหรือ.....

	เพิ่มเติมหรือเปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบล และองค์การบริหารส่วนตำบล พ.ศ. 2537 ด้วย และเมื่อแผนพัฒนาท้องถิ่นที่เพิ่มเติมหรือ เปลี่ยนแปลงได้รับความเห็นชอบแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่วันที่ได้รับความเห็นชอบการเพิ่มเติมหรือเปลี่ยนแปลงแผนพัฒนาท้องถิ่นดังกล่าว ”
	เหตุผลของการเพิ่มเติมแผนพัฒนาท้องถิ่น (พ.ศ.2561-2565) เพิ่มเติมครั้งที่ 2/2563 ขององค์การบริหารส่วนตำบลปุโละปุโย จำนวน 10 โครงการ เนื่องจากเป็นการบรรเทาความเดือดร้อนให้กับประชาชนในตำบลปุโละปุโย (ดูจากเอกสารแนบ แบบ ผ.02) เช่น โครงการบุกเบิกถนนลูกรัง หมู่ที่ 7 สายบ้านแบยา – เชื่อมต่อสายดอนอ วัตถุประสงค์ เพื่อให้ถนนได้มาตรฐาน งบประมาณที่ใช้ 300,000 บาท เพื่อให้ประชาชนในพื้นที่ ตำบลใกล้เคียงสัญจรไปมาสะดวก มีความปลอดภัย สะดวกรวดเร็ว ในการขนส่งสิ้นค้าทางการเกษตร เนื่องจากถนนที่มีอยู่เดิมเป็นหลุมเป็นบ่อน้ำท่วมขัง และขอเพิ่มแผนพัฒนาท้องถิ่น และขอเพิ่มเติมแผนพัฒนาท้องถิ่นฯ ของบัญชีครุภัณฑ์ แบบ ผ.03 (รายละเอียดตามเอกสารแนบ) เช่น แผนงานสาธารณสุข ในหมวดครุภัณฑ์ ประเภทครุภัณฑ์ เพื่อจัดซื้อเครื่องฉีดแรงดันสูง พร้อมชุดอุปกรณ์ พร้อมชุดอุปกรณ์ทำความสะอาด 120-150 บาร์จำนวน 1 ชุด โดยใช้งบประมาณ 17,000 บาท ของกองสาธารณสุข เหตุผลที่ต้องเพิ่มเติมแผนในครั้งนี้เนื่องจาก อบต.ปุโละปุโย ไม่ได้บรรจุไว้ในแผนพัฒนาท้องถิ่นฯ จึงต้องนำมาเพิ่มเติมแผนในครั้งนี้  และนำมาบรรจุในข้อบัญญัติงบประมาณรายจ่ายประจำปีงบประมาณ พ.ศ.2564 เพื่อที่จะได้ทำตามขั้นตอนต่อไปครับ
นายอุสมาน หะยียูโซะ:		- กระผมขอให้สมาชิกทุกท่านได้ดูรายละเอียดของเอกสาร ตามแบบ ผ.02 และ ประธานสภา อบต.ฯ:   	ผ.03 ซึ่งได้ส่งให้สมาชิกทุกท่านไปแล้วนั้น และหากสมาชิกท่านใดมีข้อสงสัยหรือมี
	เรื่องที่จะสอบถาม ถ้าไม่มีสมาชิกท่านใดสงสัยหรือมีข้อซักถาม กระผมขอมติในที่ประชุมสภาฯแห่งนี้ หากท่านใดเห็นชอบร่างแผนพัฒนาท้องถิ่น (พ.ศ.2561-2565)  เพิ่มเติมครั้งที่ 2/2563 ขององค์การบริหารส่วนตำบลปุโละปุโย ให้ยกมือขึ้นเหนือศรีษะครับ
มติที่ประชุมฯ:		- มีมติเห็นชอบอนุมัติร่างแผนพัฒนาท้องถิ่น (พ.ศ.2561-2565) เพิ่มเติมครั้งที่ 2/2563 ขององค์การบริหารส่วนตำบลปุโละปุโย โดยการยกมือขึ้นเหนือศรีษะ จำนวน ๑4 เสียง ขาด 1 เสียง		
นายอุสมาน หะยียูโซะ:	  	๓.2 เรื่อง พิจารณาร่างข้อบัญญัติงบประมาณรายจ่าย ประจำปีงบประมาณ พ.ศ.ประธานสภา อบต.ฯ:           256๔  ในวาระที่ 1 ขั้นรับหลักการ
	- การพิจารณาร่างข้อบัญญัติงบประมาณรายจ่าย ประจำปีงบประมาณ พ.ศ.๒๕๖4 
	สำหรับรายละเอียดรายการ ขอให้ผู้บริหารชี้แจง เชิญครับ
นายมามะ หะยีสามะ	 - เรียน ท่านประธานสภาองค์การบริหารส่วนตำบลปุโละปุโย, รองประธานสภา
นายกอบต.ฯ:	องค์การบริหารส่วนตำบลปุโละปุโย, เลขานุการสภาองค์การบริหารส่วนตำบลปุโละปุโย 
	สมาชิกสภาองค์การบริหารส่วนตำบลปุโละปุโย, คณะผู้บริหารฯ และผู้เข้าร่วมประชุมทุกท่าน กระผม นายมามะ หะยีสามะ ตำแหน่งนายกองค์การบริหารส่วนตำบลปุโละปุโย ขอชี้แจงรายละเอียดร่างข้อบัญญัติงบประมาณรายจ่าย ประจำปีงบประมาณ พ.ศ.๒๕๖4
	มีรายละเอียด ดังนี้
/๑.ข้อเท็จจริง…..

	๑.ข้อเท็จจริง
		บัดนี้ ถึงเวลาที่คณะผู้บริหารขององค์การบริหารส่วนตำบลปุโละปุโย จะได้เสนอร่างข้อบัญญัติ งบประมาณรายจ่าย ประจำปีงบประมาณ พ.ศ.๒๕๖4 ต่อสภาองค์การบริหารส่วนตำบลปุโละปุโย แห่งนี้ ฉะนั้น ในโอกาสนี้ กระผม ในฐานะผู้บริหารองค์การบริหารส่วนตำบลปุโละปุโย จึงขอแถลงร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖4 ให้ท่านประธานสภาองค์การบริหารส่วนตำบลปุโละปุโย 
	รองประธานสภาองค์การบริหารส่วนตำบลปุโละปุโย และสมาชิกสภาองค์การบริหารส่วนตำบลปุโละปุโยทุกท่าน ได้ทราบถึงสถานะการคลัง ตลอดจนหลักการและแนวนโยบายการดำเนินการ ในปีงบประมาณ พ.ศ.๒๕๖4 ดังต่อไปนี้
		๒.ข้อกฎหมาย
		๒.๑ ตามพรบ.สภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง (ฉบับที่ 7) พ.ศ.๒๕62 
มาตรา ๘๗ วรรคหนึ่ง กำหนดให้งบประมาณรายจ่ายประจำปีและงบประมาณรายจ่ายเพิ่มเติมขององค์การบริหารส่วนตำบล ให้จัดทำเป็นข้อบัญญัติองค์การบริหารส่วนตำบลและจะเสนอได้ก็แต่โดยนายกองค์การบริหารส่วนตำบล ตามระเบียบวิธีการที่กระทรวงมหาดไทยกำหนด 
	๒.๒ ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ และแก้ไขเพิ่มเติม ฉบับที่ ๒ และฉบับที่ ๓ พ.ศ.๒๕๔๓
	ข้อ ๒๒ ให้ใช้แผนพัฒนาขององค์กรปกครองส่วนท้องถิ่นเป็นแนวทางในการจัดทำงบประมาณ ให้หัวหน้าหน่วยงานจัดทำประมาณการรายรับและประมาณการรายจ่ายและให้หัวหน้าหน่วยงานคลังรวบรวมรายงานการเงินและสถิติต่างๆ ของทุกหน่วยงานเพื่อใช้ประกอบการคำนวณขอตั้งงบประมาณเสนอต่อเจ้าหน้าที่งบประมาณ 
	ข้อ ๒๓ ให้เจ้าหน้าที่งบประมาณทำการพิจารณาตรวจสอบ วิเคราะห์ และแก้ไขงบประมาณในขั้นต้น แล้วเสนอต่อคณะผู้บริหารท้องถิ่น เมื่อคณะผู้บริหารท้องถิ่น ได้พิจารณาอนุมัติให้ตั้งเงินงบประมาณยอดใดเป็นเงินงบประมาณประจำปีแล้วให้เจ้าหน้าที่งบประมาณรวบรวม และจัดทำเป็นร่างงบประมาณรายจ่ายเสนอต่อคณะผู้บริหารท้องถิ่นอีกครั้งหนึ่ง เพื่อคณะผู้บริหารท้องถิ่นได้นำเสนอต่อสภาท้องถิ่น 
	ข้อ ๒๕  การพิจารณาให้ความเห็นชอบร่างงบประมาณรายจ่ายของสภาท้องถิ่น และการพิจารณาอนุมัติร่างงบประมาณรายจ่ายของผู้มีอำนาจอนุมัติให้เป็นไปตามที่กำหนดไว้ในกฎหมาย ระเบียบ ข้อบังคับขององค์กรปกครองส่วนท้องถิ่น แต่ละรูปแบบ
	๒.๓ ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗
ข้อ ๔๕ ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้
	ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ
/ ญัตติร่าง…..

	ญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมง นับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น
	ข้อ ๔๗  ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว
	     เพื่อประโยชน์แก่การพิจารณาร่างข้อบัญญัติวาระที่หนึ่ง สภาท้องถิ่นจะให้คณะกรรมการสภาท้องถิ่นพิจารณาก่อนรับหลักการได้	
	ข้อ ๔๙  ญัตติร่างข้อบัญญัติที่สภาท้องถิ่นลงมติรับหลักการแล้ว  ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่น จะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย
		ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ การเสนอคำแปรญัตติให้อนุโลมใช้ตามแบบท้ายระเบียบนี้
		ในการพิจารณาร่างข้อบัญญัติวาระที่สองกรณีการพิจารณาสามวาระรวดเดียว ผู้แปรญัตติอาจเสนอคำแปรญัตติด้วยวาจา
	ข้อ ๕๐ เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่น รายงานนั้นอย่างน้อยจะต้องระบุว่าได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของคณะกรรมการแปรญัตติ ตลอดจนการสงวนคำแปรญัตติด้วย และให้ประธานสภาท้องถิ่นส่งร่างรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน 
	ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงานหรือชี้แจงข้อสงสัยต่างๆ เกี่ยวกับรายงานนั้น
	 			๓. ข้อเสนอ
		จึงขอนำเสนอร่างข้อบัญญัติงบประมาณรายจ่าย ประจำปีงบประมาณ พ.ศ.๒๕๖4 นี้ ต่อสภาองค์การบริหารส่วนตำบลปุโละปุโย เพื่อพิจารณาต่อไป โดยได้ประมาณการรายรับไว้เป็นเงิน 43,30๐,0๐๐ บาท และประมาณการรายจ่ายได้ตั้งไว้ เป็นเงิน
	 43,30๐,0๐๐ บาท ซึ่งการจัดทำงบประมาณรายจ่ายขององค์การบริหารส่วนตำบลปุโละปุโย เป็นการจัดทำงบประมาณแบบสมดุล (รายจ่ายเท่ากับรายรับ) และรายการรายละเอียดงบประมาณรายจ่าย ประจำปีงบประมาณ พ.ศ.๒๕๖4 มีรายละเอียด ดังนี้ (โดยได้ดำเนินการอ่านร่างข้อบัญญัติงบประมาณรายจ่าย ประจำปีงบประมาณ พ.ศ.๒๕๖4 ให้ที่
/ประชุม.....

	ประชุมทราบอย่างละเอียด) ดังนั้น จึงขอให้ที่ประชุมสภาองค์การบริหารส่วนตำบลปุโละปุโย พิจารณา ในวาระที่ ๑ ขั้นรับหลักการ ต่อไป
นายอารีดี ปากบารา:		- กระผมขออนุญาตในที่ประชุมสภาฯ แห่งนี้ ขออนุญาตชี้แจงเพิ่มเติมในส่วนของ
เลขานุการสภาฯ:	ประมาณการรายจ่าย ประจำปีงบประมาณ 2564 ของร่างข้อบัญญัติองค์การบริหารส่วนตำบลปุโละปุโย หน้าคำแถลงงบประมาณ ประมาณการ ปี 2564 ยอดเงินทั้งหมด 43,300,000.-บาท มีรายละเอียดทั้งหมด 5 ด้าน 
		ด้านที่ 1 งบกลาง , ด้านที่ 2 งบบุคลากร , ด้านที่ 3 งบดำเนินงาน , ด้านที่ 4 งบลงทุน , 
และด้านที่ 5 งบเงินอุดหนุน ซึ่งทั้งหมดนี้เป็นประมาณการที่ได้ตั้งไว้ ของปีงบประมาณ 2564 ในส่วนของรายละเอียดของโครงการหรือรายละเอียดรายจ่าย ท่านสมาชิกสามารถดูได้ในร่างขอบัญญัติครับ
นายอุสมาน หะยียูโซะ:		- ตามที่ผู้บริหารฯ ได้นำเสนอร่างข้อบัญญัติงบประมาณรายจ่าย ประจำปี
ประธานสภา อบต.ฯ:          งบประมาณ พ.ศ.๒๕๖4 ไปแล้วนั้น มีสมาชิกสภาองค์การบริหารส่วนตำบลปุโละปุโย
     ท่านใดประสงค์ จะอภิปรายหรือไม่ เชิญครับ  
ที่ประชุมฯ:	- ไม่มี
นายอุสมาน หะยียูโซะ:	- เมื่อไม่มีสมาชิกสภาองค์การบริหารส่วนตำบลปุโละปุโย ท่านใดประสงค์จะอภิปราย
ประธานสภาอบต.ฯ:  	กระผมขอมติจากที่ประชุมสภาฯ แห่งนี้ว่าสมาชิกสภาฯ ท่านใดเห็นชอบรับหลักการแห่งร่างข้อบัญญัติงบประมาณรายจ่าย ประจำปีงบประมาณ พ.ศ.๒๕๖4 ขอได้โปรดยกมือขึ้น
มติที่ประชุมฯ:		- มีมติรับหลักการแห่งร่างข้อบัญญัติงบประมาณรายจ่าย ประจำปีงบประมาณ พ.ศ.๒๕๖4 เป็นเอกฉันท์ จำนวน ๑4 เสียง ลากิจ 1 เสียง  ตามที่ผู้บริหารเสนอ (มีมติรับหลักการเมื่อเวลา ๑1.3๐ น.)
		๓.3 เรื่อง การเลือกสมาชิกสภาท้องถิ่น เป็นคณะกรรมการแปรญัตติร่างข้อบัญญัติงบประมาณรายจ่าย ประจำปีงบประมาณ พ.ศ.๒๕๖4
นายอุสมาน หะยียูโซะ:		- ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ ประธานสภาอบต.ฯ:  	ข้อ ๑๐๕  ภายใต้บังคับข้อ ๑๐๓ และข้อ ๑๐๔ สภาท้องถิ่นมีอำนาจเลือกสมาชิกสภา
	ท้องถิ่น หรือบุคคลที่ไม่ได้เป็นสมาชิกสภาท้องถิ่นเป็นคณะกรรมการสภาท้องถิ่นชุดต่างๆ
	 ตามความจำเป็นแก่กิจการในหน้าที่ของสภาท้องถิ่น (๓) คณะกรรมการแปรญัตติร่าง
	ข้อบัญญัติ สภาท้องถิ่นมีอำนาจเลือกสมาชิกสภาท้องถิ่น จำนวนไม่น้อยกว่าสามคน
	แต่ไม่เกินเจ็ดคน เป็นคณะกรรมการแปรญัตติร่างข้อบัญญัติ, ข้อ ๑๐๗ ภายใต้บังคับข้อ ๑๐๓ วิธีเลือกคณะกรรมการสภาท้องถิ่น ให้สมาชิกสภาท้องถิ่นหรือผู้บริหารท้องถิ่นเสนอชื่อสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นแล้วแต่กรณี ในกรณีที่สมาชิกสภาท้องถิ่นเป็นผู้นำเสนอต้องมีสมาชิกสภาท้องถิ่นรับรองไม่น้อยกว่าสองคน ส่วนกรณีที่ผู้บริหารท้องถิ่นเสนอไม่ต้องมีผู้รับรอง
การเสนอชื่อให้เสนอได้โดยไม่จำกัดจำนวน เว้นแต่ที่ประชุมมีมติเป็นอย่างอื่น และให้นำวิธีการเลือกตามข้อ ๑๒ มาใช้บังคับโดยอนุโลม 
ข้อ ๑๐๘ เมื่อมีญัตติจะต้องให้คณะกรรมการสภาท้องถิ่นพิจารณา ให้ประธานสภาท้องถิ่นส่งญัตตินั้นไปยังคณะกรรมการสภาท้องถิ่นซึ่งมีหน้าที่ตรงกับญัตติหรือสมควรจะพิจารณาญัตตินั้น หรือส่งให้คณะกรรมการสภาท้องถิ่นที่สภาท้องถิ่นตั้งขึ้นเพื่อพิจารณาญัตตินั้น
/ข้อ ๑๐๙.....

                     -10-
ข้อ ๑๐๙ การนัดประชุมและเปิดประชุมคณะกรรมการสภาท้องถิ่นครั้งแรก ให้เป็นหน้าที่ของเลขานุการสภาท้องถิ่น
ให้คณะกรรมการสภาท้องถิ่นคณะหนึ่งๆ เลือกประธานกรรมการและเลขานุการจากกรรมการสภาท้องถิ่นคณะนั้นๆ
  ในการประชุมคณะกรรมการสภาท้องถิ่นต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด จึงจะเป็นองค์ประชุม
มติของคณะกรรมการสภาท้องถิ่นให้ถือเสียงข้างมาก กรณีคะแนนเสียงเท่ากันให้ประธานกรรมการออกเสียงชี้ขาด
ข้อ ๑๑๐ ญัตติร่างข้อบัญญัติที่สภาท้องถิ่นลงมติรับหลักการ และส่งคณะกรรมการแปรญัตติพิจารณาตามข้อ ๔๙ เมื่อคณะกรรมการแปรญัตติพิจารณาแล้วจะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานย่อยื่นต่อประธานสภาท้องถิ่น
  รายงานย่อตามวรรคหนึ่งอย่างน้อยต้องระบุว่าได้มีหรือไม่มีการแก้ไขเพิ่มเติมในตอนใด หรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของกรรมการแปรญัตติ ตลอดจนการสงวนคำแปรญัตติด้วย
ขอเชิญท่านสมาชิกสภาฯ ได้เสนอว่าควรคัดเลือกคณะกรรมการแปรญัตติในการทำหน้าที่แปรญัตติร่างข้อบัญญัติงบประมาณรายจ่าย ประจำปีงบประมาณ พ.ศ.๒๕๖2 ในครั้งนี้ จำนวนกี่คน 
นายอับดุลการีม เจะแต:		- กระผม นายอับดุลการีม เจะแต สมาชิกสภาฯ หมู่ที่ 5 ขอเสนอคณะกรรมการ
ส.อบต. หมู่ที่ 5:		     แปรญัตติร่างข้อบัญญัติฯ ในครั้งนี้ จำนวน ๓ คน
นายอุสมาน หะยียูโซะ:		- ขอผู้รับรองด้วยครับ
ประธานสภาอบต.ฯ:  
นายมะมอลี สาแลแม:		- กระผมนายมะมอลี สาแลแม สมาชิกสภาองค์การบริหารส่วนตำบลฯ หมู่ที่ 6 ขอรับรอง
สมาชิกสภาอบต.ฯ หมู่ที่ 6:	
นายเจะเลาะ เจะสะมะแอ:	- กระผมนายเจะเลาะ เจะสะมะแอสมาชิกสภาองค์การบริหารส่วนตำบลฯ หมู่ที่ 1 ขอรับรอง
สมาชิกสภาอบต.ฯ หมู่ที่ 1:	
นายอุสมาน หะยียูโซะ:		- ผู้รับรองถูกต้อง มีสมาชิกสภาฯ ท่านใดจะเสนอเป็นอย่างอื่นอีกหรือไม่ 
ประธานสภาอบต.ฯ:  	
ที่ประชุมฯ:	- ไม่มี
นายอุสมาน หะยียูโซะ:		- เมื่อไม่มีสมาชิกสภาฯ ท่านใดจะเสนอเป็นอย่างอื่น สรุปว่าสมาชิกสภาฯ ทุกท่าน
ประธานสภาอบต.ฯ:  	เห็นชอบกับข้อเสนอของนายอับดุลการีม เจะแต สมาชิกสภาองค์การบริหารส่วนตำบลปุโละปุโย หมู่ที่ 5 ว่าควรพิจารณาคัดเลือกคณะกรรมการแปรญัตติในการทำหน้าที่แปรญัตติร่างข้อบัญญัติงบประมาณรายจ่าย ประจำปีงบประมาณ พ.ศ.๒๕๖4 ในครั้งนี้ จำนวน ๓ คน ฉะนั้น กระผมขอให้สมาชิกสภาองค์การบริหารส่วนตำบลปุโละปุโย ช่วยกันนำเสนอชื่อบุคคลที่จะเป็นคณะกรรมการแปรญัตติร่างข้อบัญญัติฯ เรียงตามลำดับ เชิญครับ
นายอับดุลการีม เจะแต:	   - กระผม นายอับดุลการีม เจะแต สมาชิกสภาองค์การบริหารส่วนตำบลฯ หมู่ที่ 5 
สมาชิกสภาอบต.ฯ หมู่ที่ 5:	ขอเสนอ นายเจะเลาะ เจะสะมะแอ สมาชิกสภาองค์การบริหารส่วนตำบลฯ หมู่ที่ 1 
/เป็นคณะ.....

	เป็นคณะกรรมการแปรญัตติร่างข้อบัญญัติฯ คนที่ ๑ 
นายอุสมาน หะยียูโซะ:	  - ขอผู้รับรองสองคนครับ
ประธานสภาอบต.ฯ:
นายอาริฟฟิน มามะ:		  - กระผมนายอาริฟฟิน  มามะ สมาชิกสภาองค์การบริหารส่วนตำบลฯ หมู่ที่ 4 ขอรับรอง
สมาชิกสภาอบต.ฯ หมู่ที่ 4:
นายอาแซ กึจิ:			  - กระผม นายอาแซ กึจิ สมาชิกสภาองค์การบริหารส่วนตำบลฯ หมู่ที่ 1 ขอรับรอง
สมาชิกสภาอบต.ฯ หมู่ที่ 1 :
นายอุสมาน หะยียูโซะ:	- ผู้รับรองถูกต้อง มีสมาชิกสภาฯ ท่านใดจะเสนอสมาชิกสภาฯ ท่านอื่นเป็นคณะกรรมการ
ประธานสภาอบต.ฯ:	แปรญัตติ คนที่ ๑ อีกหรือไม่ 
ที่ประชุมฯ:                     	   - ไม่มี
นายอุสมาน หะยียูโซะ:	        - เมื่อไม่มีสมาชิกสภาฯ ท่านใดเสนอสมาชิกสภาฯ ท่านอื่นอีก สรุปว่าที่ประชุมประธานสภาอบต.ฯ:	   สภาองค์การบริหารส่วนตำบลปุโละปุโยแห่งนี้ มีมติเห็นชอบให้ นายเจะเลาะ เจะสะมะแอ
	    สมาชิกสภาองค์การบริหารส่วนตำบลปุโละปุโย หมู่ที่ 1  เป็นคณะกรรมการแปรญัตติ
                                        ในการทำหน้าที่แปรญัตติร่างข้อบัญญัติงบประมาณรายจ่าย ประจำปีงบประมาณ    พ.ศ.๒๕๖4 คนที่ ๑
ที่ประชุมฯ:                     	   - รับทราบ
นายอุสมาน หะยียูโซะ:	   - ขอเชิญท่านสมาชิกสภาองค์การบริหารส่วนตำบลปุโละปุโย เสนอคณะกรรมการ
ประธานสภาอบต.ฯ:		แปรญัตติฯ คนที่ ๒ เชิญครับ
นายอาริฟฟิน  มามะ:	  - กระผม นายอาริฟฟิน  มามะ สมาชิกสภาองค์การบริหารส่วนตำบลฯ หมู่ที่ 4 ขอ
สมาชิกสภาอบต.ฯ หมู่ที่ 4        เสนอนายลาซิ  ดือราแม สมาชิกสภาองค์การบริหารส่วนตำบลฯ หมู่ที่ 9 เป็นคณะกรรมการแปรญัตติร่างข้อบัญญัติฯ คนที่ ๒
นายอุสมาน หะยียูโซะ:	  - ขอผู้รับรองสองคนครับ
ประธานสภาอบต.ฯ:
นายดานียา เจ๊ะเตะ:		  - กระผมนายดานียา เจ๊ะเตะ สมาชิกสภาองค์การบริหารส่วนตำบลฯ หมู่ที่ 8
สมาชิกสภาอบต.ฯ หมู่ที่ 8:	 ขอรับรอง
นายอับดุลการีม เจะแต:		 - กระผมนายอับดุลการีม  เจะแต สมาชิกสภาองค์การบริหารส่วนตำบลฯ หมู่ที่ 5 สมาชิกสภาอบต.ฯ หมู่ที่ 5:	ขอรับรอง
นายอุสมาน หะยียูโซะ:	           - ผู้รับรองถูกต้อง มีสมาชิกสภาฯ ท่านใดจะเสนอสมาชิกสภาฯ ท่านอื่นเป็นคณะกรรมการ
ประธานสภาอบต.ฯ:           	 แปรญัตติ คนที่ ๒ อีกหรือไม่ 
ที่ประชุมฯ:	- ไม่มี
นายอุสมาน หะยียูโซะ:		- เมื่อไม่มีสมาชิกสภาฯ ท่านใดเสนอสมาชิกสภาฯ ท่านอื่นอีก สรุปว่าที่ประชุมสภาประธานสภาอบต.ฯ:	องค์การบริหารส่วนตำบลปุโละปุโยแห่งนี้มีมติเห็นชอบให้นายลาซิ  ดือราแม
	สมาชิกสภาองค์การบริหารส่วนตำบลฯ หมู่ที่ 9 เป็นคณะกรรมการแปรญัตติในการ		ทำหน้าที่แปรญัตติร่างข้อบัญญัติงบประมาณรายจ่าย ประจำปีงบประมาณ พ.ศ.๒๕๖4 คนที่ ๒
ที่ประชุมฯ:                     	- รับทราบ
นายอุสมาน หะยียูโซะ:	- ขอเชิญท่านสมาชิกสภาองค์การบริหารส่วนตำบลปุโละปุโย เสนอคณะกรรมการ
ประธานสภาอบต.ฯ:		แปรญัตติฯ คนที่ ๓ เชิญครับ
นายเจะเลาะ  เจะสะมะแอ: 	- กระผม นายเจะเลาะ เจะสะมะแอ สมาชิกสภาองค์การบริหารส่วนตำบลฯ หมู่ที่ 1   
สมาชิกสภาอบต.ฯ หมู่ที่ 1:	ขอเสนอ นายอับดุลการีม เจะแต สมาชิกสภาองค์การบริหารส่วนตำบลฯ หมู่ที่ 5 

	เป็นคณะกรรมการแปรญัตติร่างข้อบัญญัติฯ คนที่ ๓ 
นายอุสมาน หะยียูโซะ:    	- ขอผู้รับรองสองคนครับ
ประธานสภาอบต.ฯ:									
นายมะยูนิ มะยีแต:		- กระผม นายมะยูนิ มะยีแต สมาชิกสภาองค์การบริหารส่วนตำบลฯ หมู่ที่ 8 ขอรับรอง
สมาชิกสภาอบต.ฯ หมู่ที่ 8:	
นางลัดดา  ศรีประชุม:		 - ดิฉัน นางลัดดา ศรีประชุม สมาชิกสภาองค์การบริหารส่วนตำบลฯ หมู่ที่ 3 ขอรับรอง
สมาชิกสภาอบต.ฯ หมู่ที่ 3:	
นายอุสมาน หะยียูโซะ:		- ผู้รับรองถูกต้อง มีสมาชิกสภาฯ ท่านใดจะเสนอสมาชิกสภาฯ ท่านอื่นเป็น
ประธานสภาอบต.ฯ:	คณะกรรมการแปรญัตติ คนที่ ๓ อีกหรือไม่ เมื่อไม่มีสมาชิกสภาฯ ท่านใดเสนอสมาชิกสภาฯ
	 ท่านอื่นอีก สรุปว่าที่ประชุมสภาองค์การบริหารส่วนตำบลปุโละปุโยแห่งนี้มีมติเห็นชอบ
	ให้นายอับดุลการีม เจะแต สมาชิกสภาองค์การบริหารส่วนตำบลฯ หมู่ที่ 5 เป็น
คณะกรรมการแปรญัตติในการทำหน้าที่แปรญัตติร่างข้อบัญญัติงบประมาณรายจ่าย ประจำปีงบประมาณ พ.ศ.๒๕๖4 คนที่ ๓
ที่ประชุมฯ:                     	- รับทราบ
นายอุสมาน หะยียูโซะ:    	- สรุปรายชื่อคณะกรรมการแปรญัตติร่างข้อบัญญัติงบประมาณรายจ่ายประจำปี
ประธานสภาอบต.ฯ:	งบประมาณ พ.ศ.๒๕๖4 ดังนี้
	๑. นายเจะเลาะ เจะสะมะแอ สมาชิกสภาองค์การบริหารองค์การบริหารส่วนตำบลฯ หมู่ที่ 1 เป็นคณะกรรมการแปรญัตติฯ
๒. นายลาซิ  ดือราแม สมาชิกสภาองค์การบริหารองค์การบริหารส่วนตำบลฯ หมู่ที่ 9 เป็นคณะกรรมการแปรญัตติฯ
๓. นายอับดุลการีม เจะแต สมาชิกสภาองค์การบริหารองค์การบริหารส่วนตำบลฯ หมู่ที่ 5 เป็นคณะกรรมการแปรญัตติฯ
ที่ประชุมฯ:	- รับทราบ
นายนายอุสมาน หะยียูโซะ:  	- ตามข้อ ๑๐๙ การนัดประชุมและเปิดประชุมคณะกรรมการสภาท้องถิ่นครั้งแรก 
ประธานสภาอบต.ฯ:	ให้เป็นหน้าที่ของเลขานุการสภาท้องถิ่น ฉะนั้น ขอเชิญ เลขานุการสภาองค์การบริหารส่วนตำบลปุโละปุโย ได้ดำเนินการนัดคณะกรรมการแปรญัตติร่างข้อบัญญัติงบประมาณรายจ่ายประจำปี พ.ศ.๒๕๖4 ต่อไป เชิญครับ
นายอารีดี ปากบารา:		- เรียน ท่านประธานสภาองค์การบริหารส่วนตำบลปุโละปุโย, รองประธานสภา
เลขานุการสภฯ: 	องค์การบริหารส่วนตำบลปุโละปุโย, สมาชิกสภาองค์การบริหารส่วนตำบลปุโละปุโย
	คณะผู้บริหารองค์การบริหารส่วนตำบลปุโละปุโย และผู้เข้าร่วมประชุมทุกท่าน กระผม
	อารีดี ปากบารา ตำแหน่ง เลขานุการสภาฯ เพื่อไม่ให้เป็นการเสียเวลา จึงมีความจำเป็น
	ที่จะต้องขอนัดประชุมคณะกรรมการแปรญัตติร่างข้อบัญญัติงบประมาณรายจ่าย ประจำปีงบประมาณ พ.ศ.๒๕๖4 ครั้งแรก ในวันนี้ เวลา ๑5.๐๐ น. หรือหลังจากการเสร็จสิ้นการประชุมสภา สมัยสามัญ สมัยที่ ๓/๒๕๖2 ครั้งที่ ๑ ประจำปี พ.ศ.๒๕๖3 ณ ห้องประชุมองค์การบริหารส่วนตำบลปุโละปุโย แห่งนี้
ที่ประชุมฯ:	- รับทราบ
นายอุสมาน หะยียูโซะ:    	- ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น 
ประธานสภาอบต.ฯ:   	พ.ศ.๒๕๔๗ ข้อ ๔๙ ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่ง
/ให้คณะกรรมการ.....

	ให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้น ให้คณะกรรมการแปรญัตติพิจารณา โดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย
 ดังนั้น กระผมขอกำหนดระยะเวลาเสนอคำแปรญัตติต่อคณะกรรมการแปรญัตติ  ในระหว่างวันที่ 5 - 7 เดือนสิงหาคม พ.ศ.๒๕๖3 เวลา ๐๘.๓๐ น.– เวลา ๑6.๓๐ น. และตามข้อ ๔๙ วรรคสอง ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่งผู้บริหารท้องถิ่นหรือสมาชิกท้องถิ่นผู้ใดเห็นควรจะแก้ไขเพิ่มเติม ร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อ
ประธานคณะกรรมการแปรญัตติ ในกรณีสมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรอง เช่นเดียวกับการเสนอญัตติ และกำหนดให้คณะกรรมการแปรญัตติ ประชุมพิจารณาคำแปรญัตติ ในวันจันทร์ ที่ 10 เดือนสิงหาคม พ.ศ.๒๕๖3 เวลา ๐๙.๐๐น. และขอนัด ประชุมวาระที่ ๒ และวาระที่ ๓ ในวันศุกร์ ที่ ๑4 เดือนสิงหาคม พ.ศ.๒๕๖3 เวลา 09.3๐ น. ณ ห้องประชุมองค์การบริหารส่วนตำบลปุโละปุโยแห่งนี้ ให้แต่งกายด้วยชุดเครื่องแบบสีกากีคอพับ โดยมีการส่งหนังสือเชิญประชุมอีกครั้ง(คณะกรรมการแปรญัตติต้องส่งรายงานและบันทึกความเห็นต่อประธานสภาองค์การบริหารส่วนตำบลฯ และประธานสภาองค์การบริหารส่วนตำบลฯ ส่งรายงานให้สมาชิกสภาองค์การบริหารส่วนตำบลฯ ไม่น้อยกว่า ๒๔ ชั่วโมง ก่อนวันประชุมพิจารณา ดังนั้น คณะกรรมการแปรญัตติต้องส่งรายงานให้แก่ประธานสภาองค์การบริหารส่วนตำบลฯ และประธานสภาองค์การบริหารส่วนตำบลฯ จะต้องส่งรายงานให้สมาชิกสภาองค์การบริหารส่วนตำบลฯ ก่อนเวลา ๐๙.๐๐ น. ของวันที่ 10 เดือนสิงหาคม ๒๕๖3 ตามระเบียบข้อ ๕๐) 
ที่ประชุมฯ:	- รับทราบ
ระเบียบวาระที่ ๔:	          เรื่อง ญัตติอื่นๆ (ถ้ามี)
	๓.4 เรื่อง การโอนรถยนต์ส่วนกลางจากกองการศึกษาฯ ไปยังกองสาธารณสุขและสิ่งแวดล้อมฯ 
นายอุสมาน หะยียูโซะ:	 - กระผมขอเชิญนางสาวสุภาภรณ์ รัตนชนะวงษ์ ผู้อำนวยการกองการศึกษา ชี้แจงครับ
ประธานสภาอบต.ฯ:            
นางสาวสุภาภรณ์ รัตนชนะวงษ์:  - เรียนท่านประธานสภาฯ รองประธานสภาฯ สมาชิกสภาฯ อบต.ปุโละปุโย และ
ผอ.กองการศึกษาฯ:	ผู้เข้าร่วมประชุมทุกท่าน การโอนรถยนต์ส่วนกลางของกองการศึกษาไปยังกอง	สาธารณสุขและสิ่งแวดล้อมเนื่องจากกองการศึกษาได้จัดซื้อรถยนต์ใหม่เพื่อไว้สำหรับใช้	งานในกองการศึกษาฯและใช้ในการรับ ส่งเด็กผู้ด้อยโอกาส หรือเด็กที่ผู้ปกครองไม่	สามารถมารับ มาส่งได้เนื่องจากต้องมีภารกิจการทำงานและไม่สามารถมารับบุตรหลาน	ในช่วงเลิกเรียนได้นั้น และรถยนต์คันเก่ามีสภาพที่ทรุดโทรมและหลังคารถรั่วจึงไม่เหมาะ	กับการใช้ในการรับ ส่งเด็กนักเรียนหากเกิดฝนตกจะทำให้น้ำฝนไหลลงมาและเปียกและ	ไม่สบายได้ ซึ่งกองการศึกษาจึงขอให้สภาองค์การบริหารส่วนตำบลปุโละปุโย ได้	พิจารณาในการโอนรถยนต์หมายเลขทะเบียน กข 3455 ปัตตานี ยี่ห้อมาสด้า ไปยังกอง	สาธารณสุขเพื่อเอาไปใช้ในงานของกองสาธารณสุขในการใช้ติดต่องานหรือใช้ออก	นอก	สถานที่ในการจัดโครงการต่างๆค่ะ
/นายอารีดี.....

นายอารีดี  ปากบารา:		- กระผมขออนุญาตในที่ประชุมสภาฯ และขออธิบายให้ท่านสมาชิกสภาฯ เลขานุการสภาฯ:	ทุกท่านทราบอีกครั้ง ดังนี้ ตามระเบียบกระทรวงมหาดไทยว่าด้วยการใช้และรักษา
	รถยนต์ขององค์กรปกครองส่วนท้องถิ่น พ.ศ.2548 “รถยนต์ส่วนกลาง” หมายความว่า 	รถยนต์หรือรถจักรยานยนต์ ที่จัดไว้เพื่อเป็นกิจการอันเป็นส่วนรวมขององค์กรปกครอง	ส่วนท้องถิ่น และให้หมายความรวมถึงรถยนต์ที่ใช้ในการบริการประชาชนหรือใช้ใน	หน้าที่ของส่วนราชการขององค์กรปกครองส่วนท้องถิ่น เช่น รถดับเพลิง รถยนต์บรรทุก	น้ำ รถยนต์พยาบาล รถยนต์บรรทุกขยะมูลฝอย และเครื่องจักรกลต่างๆ 
		ซึ่งรถยนต์ส่วนกลางที่ใช้รับ ส่งนักเรียนเตรียมปฐมวัยขององค์การบริหารส่วนตำบล
	ปุโละปุโย ตอนนี้มีสภาพการใช้งานที่นานแล้ว ซึ่งไม่เหมาะสมกับการใช้รับส่งเด็กเล็ก จึง	ขอโอนรถยนต์ส่วนกลางคันนี้ คือรถยนต์ยี่ห้อมาสด้า หมายเลขทะเบียน กข 3455 ปัตตานี ไป	ให้กับกองสาธารณสุขและสิ่งแวดล้อมครับ
นายอุสมาน หะยียูโซะ:	- ไม่ทราบว่ามีสมาชิกสภาฯ ท่านใดมีข้อเสนออย่างอื่นอีกหรือไม่ เชิญครับ  
ประธานสภาอบต.ฯ:	
นายอับดุลการีม เจะแต:	- เรียนท่านประธานสภาฯ รองประธานสภาฯ คณะผู้บริหารและผู้เข้าร่วมประชุมทุกท่าน
ส.อบต.หมู่ที่ 5.	กระผมนายอับดุลการีม เจะแต สมาชิกสภาฯ อบต.ปุโละปุโย หมู่ที่ 5 ขอสอบถามเรื่อง	การโอนรถยนต์จากกองการศึกษาไปกองสาธารณสุขว่า หากกองสาธารณสุขนำรถยนต์	ส่วนกลางไปใช้นั้น คนขับรถยนต์คันนี้จะให้ใครขับในเมื่อกองสาธารณสุขไม่มีพนักงานขับรถ
	และในการใช้งานของกองสาธารณสุข จะนำรถยนต์ไปใช้ในงานใดบ้างครับ
นายอารีดี  ปากบารา:		- รถยนต์ที่นำมาใช้ในกองสาธารณสุข หากมีการใช้งานในส่วนของคนขับรถคือ กองเลขานุการสภาฯ:	สาธารณสุขจะช่วยกันขับ คือถ้ามีใครว่างหรือสามารถขับได้ก็จะดีครับ และการใช้งานใน	กองสาธารณสุข ตอนนี้กองสาธารณสุขฯ มีงานโครงการหลายโครงการที่ต้องออกนอก	พื้นที่ อย่างเช่น โครงการที่จะดำเนินการระหว่างวันที่ 4-19 สิงหาคม 2563 นี้ คือ	โครงการการจัดทำถังขยะอินทรีย์ ซึ่งต้องนำวัสดุอุปกรณ์ออกพื้นที่จำนวนหลายรายการ 	เช่น เครื่องฉายโปรเจคเตอร์ เครื่องเสียง ถังขยะอินทรีย์ และอื่นๆ ซึ่งต้องใช้รถยนต์ที่ให้	ความสะดวกในการขนย้ายสิ่งของครับ
นายอุสมาน หะยียูโซะ:	    - ไม่ทราบว่ามีสมาชิกสภาฯ ท่านใดมีข้อเสนออย่างอื่นอีกหรือไม่ เชิญครับ หากไม่มี ประธานสภาอบต.ฯ:  	กระผมขอมติในที่ประชุมสภาฯ หากท่านเห็นด้วยให้โอนรถยนต์ส่วนกลางจากกอง
	การศึกษาฯ ไปยังกองสาธารณสุขและสิ่งแวดล้อม ขอให้ท่านยกมือขึ้นเหนือศรีษะด้วยครับ
มติที่ประชุมฯ:		- มีมติเห็นชอบด้วยการยกมือขึ้นเหนือศรีษะ จำนวน 14 เสียง ลากิจ 1 เสียง
ระเบียบวาระที่ ๔  	เรื่อง ญัตติอื่น ๆ (ถ้ามี)
นายอุสมาน หะยียูโซะ:		- ไม่ทราบว่ามีสมาชิกท่านใด หรือผู้เข้าร่วมประชุมมีเรื่องที่จะเสนออีกหรือไม่ครับ
ประธานสภาอบต.ฯ:  
ที่ประชุมฯ:	- ไม่มี
นายอุสมาน หะยียูโซะ:	- หากไม่มี กระผมขอปิดการประชุม ณ บัดนี้
ประธานสภาอบต.ฯ:  

/ปิดประชุม…..

